	[image: image1.jpg]



	                                     ROMANIA
                                         JUDETUL ILFOV
                                                                      COMUNA  CORNETU

          PRIMAR

      
	[image: image2.jpg]CERTIFICAT nr.0726

1SO 9001








Nr. 6594/03.04.2026

REFERAT DE APROBARE

a proiectului de hotărâre privind aprobarea cofinanțării și asigurarea resurselor financiare pentru obiectivul de investiții „Colectare și evacuare ape pluviale strada Crinului, comuna Cornetu, județul Ilfov”, finanțat prin Programul „Anghel Saligny”
Având în vedere necesitatea asigurării resurselor financiare pentru implementarea în condiții optime a obiectivului de investiții „Colectare și evacuare ape pluviale strada Crinului, comuna Cornetu, județul Ilfov”, finanțat prin Programul Național de Investiții „Anghel Saligny”, în contextul modificărilor legislative intervenite prin OUG nr. 87/2025, precum și în vederea respectării criteriilor de prioritizare stabilite la nivel guvernamental și a asigurării decontării sumelor solicitate de la bugetul de stat prin cereri de transfer,

Obiectivul de investiții este aprobat pentru finanțare în cadrul programului reglementat prin OUG nr. 95/2021 privind Programul Anghel Saligny, cu modificările și completările ulterioare, având stabilit un deviz general în valoare totală de 6.260.912,06 lei, din care suma de 5.839.666,46 lei este asigurată de la bugetul de stat, iar suma de 421.245,60 lei reprezintă contribuția inițială a bugetului local.

Potrivit prevederilor OUG nr. 87/2025, unitățile administrativ-teritoriale care asigură o cofinanțare de 20% din sumele solicitate de la bugetul de stat beneficiază de mecanisme care permit asigurarea fluxului financiar necesar derulării și decontării lucrărilor, în condițiile prioritizării proiectelor în funcție de capacitatea de cofinanțare.

În vederea respectării cadrului legal menționat și pentru asigurarea continuității finanțării obiectivului de investiții, se impune majorarea contribuției bugetului local la nivelul de 20% din sumele solicitate de la bugetul de stat, respectiv suma de 1.167.933,29 lei.

Adoptarea acestei măsuri este necesară pentru asigurarea resurselor financiare aferente efectuării plăților pentru lucrările executate, pentru realizarea decontării în termen a sumelor solicitate prin cereri de transfer, pentru evitarea blocajelor financiare în implementarea proiectului, precum și pentru finalizarea obiectivului de investiții în anul în curs, în conformitate cu obligațiile contractuale.

Sumele necesare vor fi asigurate din bugetul local al comunei Cornetu pe anul în curs, cu respectarea prevederilor Legii nr. 273/2006 privind finanțele publice locale, cu modificările și completările ulterioare.

Având în vedere cele prezentate, în calitate de inițiator, propun adoptarea proiectului de hotărâre.

